CELEX: 62014TN0706
Language: mt
Date: 2014-10-03 00:00:00
Title: Kawża T-706/14: Rikors ippreżentat fit- 3 ta’ Ottubru 2014 – Holistic Innovation Institute vs REA

24.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 421/44
            
         Rikors ippreżentat fit-3 ta’ Ottubru 2014 – Holistic Innovation Institute vs REA
   (Kawża T-706/14)
   2014/C 421/62
   Lingwa tal-kawża: l-Ispanjol
   
      Partijiet
   
   
      Rikorrenti: Holistic Innovation Institute, SLU (Madrid, Spanja) (rappreżentant: R. Muñiz García, avukat)
   
      Konvenuta: Aġenzija Eżekuttiva għar-Riċerka (REA)
   
      Talbiet
   
   
               —
            
            
               tannulla d-deċiżjoni kkontestata li teskludi lir-rikorrenti mill-proġetti INACHUS u ZONeSEC;
            
         
               —
            
            
               tordna li r-rikorrenti tingħata kumpens u tikkundanna lill-konvenuta għall-ħlas tal-ammont ta’ EUR 7 81  250, li jikkorrispondi għaż-żewġ proġetti li ġiet eskluża minnhom, flimkien mal-interessi legali minn meta jsir dovut il-ħlas, u
            
         
               —
            
            
               torda li r-rikorrenti tingħata kumpens u tikkundanna lill-konvenuta għall-ħlas ta’ ammont stabbilit minn espert maħtur mill-Qorti Ġenerali, għad-dannu addizzjonali li sofriet ikkawżat mill-esklużjoni miż-żewġ proġetti.
            
         
      Motivi u argumenti prinċipali
   
   Dan ir-rikors huwa intiż kontra d-deċiżjoni tal-Aġenzija eżekuttiva għar-riċerka tal-Kummissjoni Ewropea, tal-24 ta’ Lulju 2014, bir-referenza ARES (2014) 2461172, li permezz tagħha huwa deċiż li jintemmu n-negozjati u li tiġi miċħuda l-parteċipazzjoni tar-rikorrenti għall-proġetti Ewropej INACHUS (607522) u ZONeSEC (607292) tas-sejħa għal offerti FP7-SEC-2013-1, tas-Seba’ Programm Qafas.
   Insostenn tar-rikors tagħha, ir-rikorrenti tinvoka ħames motivi.
   
               1.
            
            
               Huwa kkunsidrat li d-deċiżjoni hija manifestament infondata, u tinkludi motivazzjoni apparenti waħda biss.
            
         
               2.
            
            
               L-evalwaturi indipendenti kienu ppreżentaw rapport favorevoli fir-rigward tal-proġetti bil-parteċipazzjoni tar-rikorrenti.
            
         
               3.
            
            
               Wara dawn ir-rapporti, il-konvenuta biddlet il-kriterji bi tpattija lill-amministratur tar-rikorrenti, li qabel kien beda azzjoni kontra l-Kummissjoni Ewropea minħabba kunflitt li jirrigwarda l-kumpannija Rose Visión S.L.
            
         
               4.
            
            
               L-aġenti tal-konvenuta qabel ma ttieħdet id-deċiżjoni għamlu pressjoni fuq il-parteċipanti l-oħra fil-proġetti sabiex tiġi eskluża r-rikorrenti, u b’hekk ipprovaw jevitaw li jieħdu d-deċiżjoni kkontestata.
            
         
               5.
            
            
               L-aġir tal-konvenuta kkawża dannu lir-rikorrenti.